5. Værdighedspolitik for Favrskov Kommune 2023-26 efter høring (Åben)
Tidl. politisk behandling SS-U, 06.12.22, pkt. 5
Forventet sagsgang
SS-U, ØK, BY
Lovgrundlag
Serviceloven § 81a
SAGENS INDHOLD
Byrådet skal i denne sag tage stilling til forslag om revideret værdighedspolitik for 
Favrskov Kommune efter høring hos Ældrerådet og Handicaprådet. 
Byrådet skal inden for det første år i den kommunale valgperiode vedtage en værdighedspolitik for den 
kommunale ældrepleje. Værdighedspolitikken blev vedtaget ved lov 1. marts 2016, og er siden revideret i 
2018 og 2019, hvor temaerne ”pårørende” og ”bekæmpelse af ensomhed” blev tilføjet. 
Værdighedspolitikken beskriver de overordnede værdier og prioriteringer for personlig hjælp, omsorg og 
pleje mv., som ydes efter lov om social service til personer over folkepensionsalderen. 
Værdighedspolitikken skal som minimum beskrive, hvordan ældreplejen kan understøtte følgende temaer 
i forhold til plejen og omsorgen af den enkelte ældre:

Livskvalitet og selvbestemmelse

Kvalitet, tværfaglighed og sammenhæng i plejen

Mad og ernæring

En værdig død

Pårørende

Bekæmpelse af ensomhed.
Forslag til revideret værdighedspolitik ses via linket Forslag til værdighedspolitik.
VURDERING
Social og Sundhed vurderer generelt, at indholdet under de seks temaer i den eksisterende 
værdighedspolitik fortsat er relevant og foreslås dermed videreført med mindre tilpasninger. Politikken har 
fortsat gennemgående fokus på den ældre borgers ret til selvbestemmelse og inddragelse samt 
opmærksomhed på borgernes individuelle ønsker og behov.
En af de foreslåede revideringer er at indarbejde Social og Sundheds vision, ”Sammen om et sundt og 
værdigt liv”. Hermed rettes der fokus på, at den støtte, der gives, formes i et tæt samarbejde mellem 
medarbejdere, pårørende og borgeren selv. Der er også fokus på såvel den mentale som den sociale og 
fysiske sundhed hos borgeren. Og at borgeren bliver mødt med respekt og kan træffe egne valg i et 
ligeværdigt samarbejde med medarbejderne.
En anden gennemgående justering er, at der er prioriteret og sorteret i indsatserne, således at politikken 
vedbliver at være aktuel i dens gyldighedsperiode. Det betyder fx, at tidsbestemte indsatser er udgået af 
politikken.
Byråd
31. januar 2023  19:00
[adresse]: EMN-2020-29090
Dok-ID: 3467265
Sagsbehandler: gila
Social og Sundhed har sendt sagen i høring hos Ældreråd og Handicapråd i perioden 7. – 20. december 
2022. Høringssvarene er vedlagt som bilag.
Ældrerådet anerkender, at de fik mulighed for at komme med anbefalinger og forslag inden udarbejdelse 
af værdighedspolitikken. De er enig i politikkens fokus på respekt for det enkelte menneskes 
selvbestemmelse. Rådet påpeger, at det er uklart om den nævnte vision er værdighedspolitikkens eller 
Social og Sundheds vision. Social og Sundhed oplyser, at der i værdighedspolitikken står, at det er Social 
og Sundheds vision. Det betyder, at visionen beskriver den måde, Social og Sundhed ønsker at møde 
borgeren på, og den måde, værdighedspolitikken således også vil komme til udtryk i praksis. Ældrerådet 
foreslår desuden en redaktionel ændring, som Social og Sundhed har indarbejdet i politikken. 
Handicaprådet bemærker, at det kan forekomme problematisk under afsnittet om en værdig død at anvende 
betegnelsen ”anden person” om religiøse personer fra andre trosretninger end den kristne. Social og 
Sundhed oplyser, at betegnelsen ”anden person” ikke er særligt knyttet til religiøse ledere eller personer, 
men også kan omfatte pårørende, frivillige eller andre. 
ØKONOMI
Den reviderede værdighedspolitik er udarbejdet med baggrund i den nuværende økonomiske ramme.
INDDRAGELSE
Ældrerådet har på deres møde 17. august 2022 drøftet værdighedspolitikkens temaer og er kommet med 
konkrete forslag til opmærksomhedspunkter. Ældrerådets input er indarbejdet i forslaget til revideret 
værdighedspolitik.
Sagen har været i høring hos Ældrerådet og Handicaprådet.
INDSTILLING
Direktøren for Social og Sundhed indstiller til Byrådet:
1.
At forslag til revideret værdighedspolitik godkendes.
BESLUTNING
Social- og Sundhedsudvalget, 10. januar 2023:
Fraværende: Ingen
Indstilles godkendt.
Økonomiudvalget, 24. januar 2023:
Fraværende: Ingen
Indstilles godkendt.
Byrådet, 31. januar 2023:
Fraværende: Ingen
Godkendt.
Bilag
1.
Værdighedspolitik for Favrskov Kommune 2023-26  (3459771)
2.
Værdighedspolitik for Favrskov Kommune 2019-22 (3463472)
3.
Høringssvar fra Ældrerådet af 13. december 2022 (3472965)
4.
Høringssvar fra Handicaprådet af 15. december 2022 (3475453)
